REPUBLIKA HRVATSKA
PRIMORSKO-GORANSKA ŽUPANIJA
OSNOVNA ŠKOLA IVANA GORANA KOVAČIĆA DELNICE
ŠETALIŠTE IVANA GORANA KOVAČIĆA 2
KLASA: 112-02/26-01/07
URBROJ: 2112-39-01-26-339
U Delnicama, 15. lipnja 2026.

Na temelju članka 107. Zakona o odgoju i obrazovanju u osnovnoj i srednjoj školi ( NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23 ), članaka 21. i 23. Zakona o osobnoj asistenciji („Narodne novine“ broj 71/23) i  članka 3. Pravilnika o pomoćnicima u nastavi i stručnim komunikacijskim posrednicima („Narodne novine“ broj 102/18, 59/19, 22/20, 91/23), a u sklopu projekata „Uz pomoćnike u nastavi do inkluzivnog obrazovanja u Primorsko-goranskoj županiji“ koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII.“ Temeljem poziva Europskog socijalnog fonda u sklopu Operativnog programa „Učinkoviti ljudski potencijali“ 2021. – 2027., Osnovna škola Ivana Gorana Kovačića Delnice, zastupana po ravnatelju škole, Mladenu Bolfu , dana 15. lipnja 2026. godine objavljuje

JAVNI NATJEČAJ
za prijavu kandidata za izvršavanje poslova pomoćnika u nastavi



Pomoćnik u nastavi - 5  izvršitelja/ica na određeno nepuno radno vrijeme za  vrijeme trajanja školske godine 2026./2027.  (do 31. kolovoza 2027. godine).

· 3 izvršitelj/ica na određeno nepuno radno vrijeme, 20  sati ukupnog tjednog radnog vremena
· 2 izvršitelj/ica na određeno nepuno radno vrijeme, 25 sati  ukupnog tjednog radnog vremena



Opis poslova

Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno - obrazovnog procesa. Potpora tijekom odgojno - obrazovnog procesa koju pruža pomoćnik u nastavi može obuhvatiti: potporu u komunikaciji i socijalnoj uključenosti, potporu u kretanju, potporu pri uzimanju hrane i pića, potporu u obavljanju higijenskih potreba, potporu u obavljanju školskih aktivnosti i zadataka te suradnju s radnicima škole, kao i s vršnjacima učenika s teškoćama u razvoju u razredu, što podrazumijeva razmjenu informacija potrebnih za praćenje i unapređivanje rada s učenikom te svi ostali poslovi pomoćnika u nastavi određeni Zakonom o osobnoj asistenciji te Pravilnikom o pomoćnicima u nastavi i stručnim komunikacijskim posrednicima.
Kandidati moraju ispunjavati sljedeće uvjete

· najmanje završena razina 4.2. HKO-a (iznimno se na natječaj može javiti osoba koja ima najmanje 4.1. HKO-a i završen program obrazovanja odraslih za pomoćnika u nastavi, ali samo ako na području osnivača odgojno obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju), odnosno završena četverogodišnja srednja škola
· završen program obrazovanja odraslih (osposobljavanja) za pomoćnika u nastavi
· protiv osobe nije pokrenut kazneni postupak niti je osoba pravomoćno osuđena za neko od kaznenih djela iz članka 106. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19, 64/20, 151/22, 155/23, 156/23) i članka 23. Zakona o osobnoj asistenciji („Narodne novine“ broj 71/23).

Pomoćnik u nastavi ne može  pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.
 
U prijavi na natječaj navode se osobni podaci podnositelja prijave (ime i prezime, adresa stanovanja, broj telefona odnosno mobilnog telefona, adresa elektroničke pošte) i naziv radnog mjesta na koje se prijavljuje.

Prijavom na natječaj kandidati daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.


Prijavu je potrebno vlastoručno potpisati. Uz pisanu i vlastoručno potpisanu prijavu kandidati su obvezni priložiti:


1) Životopis,
2) Dokaz o odgovarajućem stupnju obrazovanja (preslika diplome ili potvrda o stečenoj stručnoj spremi),
3) Dokaz o državljanstvu,
4) Potvrda o završenom programu edukacije odraslih odnosno edukacije za pomoćnika u nastavi,
5) Uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa (ne starije od dana objave natječaja),
6) Dokaz da kandidatu nije pravomoćno izrečena prekršajno pravna sankcija za nasilje u obitelji,
7) Elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.


Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.

Sukladno članku 13. stavku 3. Zakona o ravnopravnosti spolova (Narodne novine br. 82/08,96/17) na natječaj se mogu javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i na ženske osobe.

Kandidati koji se pozivaju na pravo prednosti sukladno odredbi čl. 102. st. 1.-3. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23) dužni su uz prijavu na natječaj, pored dokaza o ispunjavanju traženih uvjeta, dostaviti i dokaze iz članka 103. stavka 1. istog Zakona koji su navedeni na internetskoj stranici Ministarstva hrvatskih branitelja:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf 

Kandidati koji se pozivaju na pravo prednosti sukladno odredbi čl. 48. st. 1.-3. Zakona o civilnim stradalnicima iz Domovinskog rata (NN 84/21) dužni su uz prijavu na natječaj, pored dokaza o ispunjavanju traženih uvjeta, dostaviti i dokaze iz čl. 49. st. 1. istog Zakona koji su navedeni na internetskoj stranici Ministarstva hrvatskih branitelja: 

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf 

Kandidati koji se pozivaju na pravo prednosti sukladno odredbi čl. 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) dužni su uz prijavu na natječaj, pored dokaza o ispunjavanju traženih uvjeta, dostaviti dokaz o invaliditetu odnosno odgovarajuću javnu ispravu o invaliditetu na temelju koje se osoba može upisati u očevidnik osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

Kandidati koji se pozivaju na pravo prednosti sukladno odredbi čl. 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19) dužni su uz prijavu na natječaj, pored dokaza o ispunjavanju traženih uvjeta, dostaviti svu propisanu dokumentaciju prema navedenom Zakonu. 

Kandidat koji je stekao inozemnu obrazovnu kvalifikaciju u inozemstvu dužan je u prijavi na natječaj priložiti i rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija („Narodne novine“ broj 69/22). 

Rok za podnošenje prijava je 8 (osam) dana od dana objave natječaja na mrežnim stranicama Hrvatskog zavoda za zapošljavanje i mrežnim stranicama Škole odnosno do 24. lipnja 2026. godine.

Prijave s dokazima o ispunjavanju uvjeta dostavljaju se isključivo neposredno zemaljskom poštom na adresu: Osnovna škola Ivana Gorana Kovačića  Delnice, 51300 Delnice, s naznakom: „ZA NATJEČAJ – POMOĆNIK U NASTAVI.“ 

Nepotpune prijave i nepravovremene prijave neće se razmatrati, kao ni prijave upućene elektroničkom poštom. Kandidatom prijavljenim na natječaj smatra se samo osoba koja ispunjava formalne uvjete iz natječaja te koja podnese vlastoručno potpisanu, pravodobnu i potpunu prijavu.

Povjerenstvo za vrednovanje kandidata prijavljenih na natječaj ( u nastavku: Povjerenstvo) imenuje ravnatelj Osnovne škole Ivana Gorana Kovačića Delnice.

Kandidat koji pravodobno dostavi potpunu prijavu sa svim prilozima odnosno ispravama te koji ispunjava uvjete natječaja, bit će pozvan na razgovor (intervju). Lista kandidata, kao i vrijeme i mjesto održavanja razgovora (intervjua), bit će objavljeni na mrežnoj stranici Škole u izborniku pod nazivom „Natječaji“ najmanje pet (5) dana prije održavanja razgovora čime se kandidati smatraju uredno pozvanima.

Ukoliko kandidat ne pristupi razgovoru (intervjuu) u zakazanom terminu, smatrat će se da je odustao od prijave na natječaj i više se ne smatra kandidatom u natječajnom postupku.

O rezultatima natječaja kandidati će biti obavješteni putem mrežne stranice Škole u izborniku pod nazivom „Natječaji“. Navedenom objavom rezultata natječaja smatrat će se da su svi kandidati obaviješteni te im se pojedinačne obavijesti neće dostavljati. Iznimno od navedenog, ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima sve se kandidate obavještava istim tekstom obavijesti o rezultatima natječaja pisanom poštanskom pošiljkom, pri čemu se kandidate koji se pozivaju na pravo prednosti pri zapošljavanju prema posebnim propisima obavještava pisanom preporučenom poštanskom pošiljkom s povratnicom.

Pravni i drugi izvori za pripremanje kandidata za testiranje: Pravilnik o pomoćnicima u nastavi i stručno komunikacijskim posrednicima („Narodne novine“ br. 85/24) i Pravilnik o osnovnoškolskim i srednjoškolskom odgoju i obrazovanju učenika s teškoćama u razvoju („Narodne novine“ br. 24/15).

 
 Ravnatelj
Mladen Bolf, prof.
